06256913 | Jaarboeke 2017 | Universiteit van Pretoria
Program: MTh Godsdiens- en Sendingwetenskap
06256913 Fakulteit Teologie Duur van studie: 1 jaar Totale krediete: 180
(i) Die teologiese dissipline wat gekies word sluit aan by die hoofvak of een van die hoofvakke in die voorafgaande graad, indien die leergangstruktuur vir hoofvakke voorsiening maak.
(ii) Hebreeus op 200-vlak, indien Ou-Testamentiese Wetenskap gekies word. Indien Hebreeus 200 nie aan ’n universiteit geslaag is nie, kan ’n student toegelaat word op grond van assessering en goedkeuring deur die departementshoof.
(iii) Grieks op 200-vlak, indien Nuwe-Testamentiese Wetenskap gekies word. Indien Grieks 200 nie aan ’n universiteit geslaag is nie, kan ’n student toegelaat word op grond van assessering en goedkeuring deur die departementshoof.
In die geval van die verhandeling moet 'n student die titel van die verhandeling, die navorsingsontwerp en -metode via die studieleier en departementshoof aan die Navorsingskomitee voorlê alvorens die student toegelaat word om met die skryf van 'n verhandeling te begin. Die finale titel moet deur die Nagraadse Komitee goedgekeur word en vir kennisname aan die fakulteitsraad voorgelê word voor indiening van die verhandeling vir eksaminering.
Om met lof te slaag, moet minstens 75% in die verhandeling behaal word.
Verhandeling: Godsdiens- en sendingwetenskap 894
'n Verhandeling gebaseer op onafhanklike navorsing oor 'n goedgekeurde onderwerp in godsdienswetenskap en/of sendingwetenskap.